stanford-oval/wikipedia huggingface dataset:
בלנק & ג'ונס
היסטוריה

פיט בלנק החל לתקלט בגיל 16 ורנה רונג' החל לתקלט בגיל 19. בשנת 1994 הופיעו בפסטיבל פופקום, שם החל שיתוף הפעולה ביניהם.
בתחילה הופיעו בסצנת המועדונים של ברלין וגרמניה תחת השם "פיט בלאנק & יאספה ג'ונס", שלימים קוצר ל"בלנק & ג'ונס". בשנת 1997 פרצו לעולם עם הסינגל הראשון שלהם, "Sunrise". אלבומם הראשון, "In The Mix" יצא בשנת 1999. מאז הוציאו אלבום חדש מדי שנה. הצמד הוציא 16 סינגלים, ומתוך 11 אלבומיו הופצו רק ארבעה באופן מסחרי. שבעת האלבומים הנותרים יצאו במהדורה מוגבלת.
בנוסף לאלבומי האולפן, שחרר הצמד 5 אלבומי אוסף של רמיקסים שיצרו לאמנים אחרים, וסדרה של 4 אלבומי צ'ילאאוט תחת השם 'Relax'.
בלנק & ג'ונס שיתפו פעולה עם רוברט סמית' מהקיור, שרה מקלכלן, דליריום, ברנרד סאמנר מניו אורדר, Pet Shop Boys, צ'יקן ועוד.
דיסקוגרפיה

1999: In The Mix
2000: DJ Culture
2001: Nightclubbing
2002: Substance
2003: Relax
2004: Monument
2005: Relax Edition 2
2006: The Singles
2007: Relax Edition 3
2008: he Logic of Pleasure
2009: Relax Edition 4
בלנקה סטאיקוב

| --- | --- |

 לידה:  23 במאי 1999 (בת 25) פולין שצ'צ'ין, פולין 
 מוקד פעילות:  פולין 
 תקופת הפעילות:  מ-2021 
 סוגה:  מוזיקת פופ 
 שפה מועדפת:  פולנית, אנגלית 
 כלי נגינה:  גיטרה 
 חברת תקליטים:  וורנר מיוזיק פולין 
 פרופיל ב-IMDb
 
בלנקה סטאיקוב (בפולנית: Blanka Stajkow; נולדה ב-23 במאי 1999) היא זמרת ודוגמנית פולנייה. ייצגה את פולין באירוויזיון 2023 שהתקיים בליברפול שבממלכה המאוחדת עם השיר "Solo".
קריירה

בגיל 13 הוציאה בלנקה לאור את שירה הראשון, "Strong Enough".
בשנת 2021, היא השתתפה בטופ מודל הבאה - פולין, תוכנית מציאות פולנית בטלוויזיה. במהלך התוכנית הוציאה לאור רשמית את הסינגל הרשמי הראשון שלה, "Better". בשנה שלאחר מכן חתמה על חוזה עם Warner Music Poland, והוציאה לאור את הסינגל השני שלה, "Solo".
ב-15 בפברואר 2023, הוכרזה בלנקה כאחת מעשרת המתחרים שיתחרו ב- Tu bije serce Europy! Wybieramy, הקדם הלאומי של פולין לאירוויזיון 2023 עם השיר שלה, "Solo". היא זכתה בתחרות, קיבלה מקסימום נקודות מחבר השופטים וסיימה שנייה בהצבעת הקהל. ב-11 במאי 2023 ביצעה סטאיקוב את "Solo" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר. פולין הופיעה כמדינה הרביעית, לפני סרביה ואחרי שווייץ. בגמר האירוויזיון בלנקה הגיעה למקום ה-19 עם 93 נקודות.
ביוני 2023 הוציאה לאור את הסינגל "Boys Like Toys".
הערות שוליים

↑  "Wszystko jest w rękach ludzi i Boga". 23-latka przed życiową szansą, plejadapl, ‏23 בפברואר 2023 (בפולנית)
↑  Blanka zaczyna "Solo". Kim jest 23-letnia piękność z Polski?, muzyka.interia.pl (בפולנית)
↑  Poland reveals its Eurovision pre-selection lineup, eurovision.tv, ‏15 בפברואר 2023 (באנגלית)
↑  Tom Hendryk, BLANKA wins Poland's Tu bije serce Europy 2023 and will sing "Solo" at Eurovision, wiwibloggs, ‏26 בפברואר 2023 (באנגלית)
↑  Eurovision 2023 Semi-final 2 Results
↑  Eurovision 2023: Running order in the Grand Final
| --- | --- |
בקרת זהויות :  PLWABN: 9813177599905606  GND: 1289479577  MusicBrainz: add97fbc-41be-475f-bf65-9e328231b2e3  VIAF: 5683168109550643630005   WorldCat (עם VIAF): 5683168109550643630005
גוליילמו השלישי, מלך סיציליה

גוליילמו השלישי (באיטלקית: Guglielmo III; ‏1186, לצ'ה - 1198, האימפריה הרומית הקדושה) היה המלך האחרון של ממלכת סיציליה הנורמנית. הודח, וככל הנראה גם הוצא להורג, בידי היינריך השישי, קיסר האימפריה הרומית הקדושה.
ביוגרפיה

גוליילמו נולד בשנת 1186 בעיר לצ'ה, שאז השתייכה לממלכת סיציליה הנורמנית. הוא היה בנו של טנקרד מלצ'ה, נכדו של רוג'רו השני, מלך סיציליה. אמו הייתה סיבילה די מדניה. טנקרד תפס את השלטון בשנת 1189 עקב מותו של גוליילמו השני, מלך סיציליה, תוך שהוא דורס בכך את זכויותיה של קונסטנס מסיציליה. קונסטנס הייתה נשואה להיינריך השישי, קיסר האימפריה הרומית הקדושה, והלה לא התכוון לוותר בקלות על תביעותיו לכתר סיציליה. במשך רוב שנות מלכותו, נאלץ טנקרד להיאבק בהצלחה נגד היינריך.
בתחילה לא היה נראה שלגוליילמו יש סיכוי כלשהו לעלות על כס המלוכה, כיוון שהיה לו אח גדול בשם רוג'רו. עם זאת, בשנת 1194 מת רוג'רו, וכמה שבועות לאחר מכן ב-20 בפברואר מת גם אביו טנקרד. עקב כך, הוכתר גוליילמו כמלך והוא בן תשע שנים בלבד. בגלל גילו הצעיר, שימשה אמו סיבילה די מדניה, כעוצרת.
היינריך היה מודע לכך שבסיציליה מולך כעת ילד חלש, ובאוגוסט של אותה שנה ויצא למסע מלחמה נגד הערים בחצי האי האפניני שנשלטו בידי ממלכת סיציליה. סיבילה לא הצליחה לארגן התנגדות יעילה, ועד סוף אוקטובר נכבשה כל איטליה. היינריך פנה כעת אל האי סיציליה עצמו. ב-20 בנובמבר נפלה עיר הבירה פלרמו בידי היינריך, וגוליילמו ומשפחתו נמלטו אל טירת קלטאבלוטה. היינריך הציע להם תנאים נדיבים: גוליילמו יוותר על תביעותיו לכתר סיציליה, ויוכל לשמור העל נסיכות לצ'ה שהייתה הטריטוריה המקורית של אביו. סיבילה הסכימה, וגוליילמו ואחיותיו נכחו בהכתרתו של היינריך כמלך סיציליה ב-25 בדצמבר.
עם זאת, ארבעה ימים לאחר מכן, נחשף קשר לכאורה נגד המלך החדש. היינריך השתמש בתירוץ זה כדי לשלוח למאסר בגרמניה את האישים המשפיעים והמאיימים בממלכה, כן את גוליילמו ומשפחתו. גורלו של גוליילמו לא ברור, בעוד לאמו ואחיותיו הותר לחיות באלמוניות, על פי המקורות גוליילמו עוור, ולא ידוע בוודאות מה קרה עמו לאחר מכן. יש הטוענים ששוחרר ונעשה לנזיר, בעוד אחרים טוענים שהוא הצליח להימלט מכלאו ולחיות באלמוניות בסיציליה עד שאותר והוצא להורג בשנת 1232 בידי פרידריך השני, קיסר האימפריה הרומית הקדושה (בנו ויורשו של היינריך). עם זאת, מרבית החוקרים המודרניים מאמינים שהוא הוצא להורג בסביבות שנת 1198.
ג'ולי וינטר הנסן

| --- | --- |
אין תמונה חופשית
 לידה:  20 ביולי 1890 קופנהגן, דנמרק 
 פטירה:  27 ביולי 1960 (בגיל 70) מורן, שווייץ 
 ענף מדעי:  אסטרונומיה 
 מקום לימודים:  אוניברסיטת קופנהגן 
 מוסדות:  אוניברסיטת קליפורניה בברקלי  אוניברסיטת קופנהגן 
 פרסים והוקרה:  פרס אנני ג'אמפ קאנון (1940) 
 
ג'ולי מארי וינטר הנסן (בדנית: Julie Vinter Hansen;‏ 20 ביולי 1890 - 27 ביולי 1960) הייתה אסטרונומית דנית. האישה הראשונה שקיבלה תפקיד כלשהו באוניברסיטת קופנהגן.
ביוגרפיה

ג'ולי וינטר הנסן נולדה בקופנהגן, דנמרק.
בשנת 1915, בעודה לומדת באוניברסיטת קופנהגן, מונתה להיות מחשבת במצפה הכוכבים של האוניברסיטה (בעידן טרום אלקטרוני, מחשב היה בן אדם שערך חישובים עבור אסטרונומים). מאוחר יותר היא מונתה להיות עוזרת מצפה, ובשנת 1922 מונתה למשקיפה.
בנוסף לעבודתה הרגילה, ג'ולי ערכה את כתב העת הנורדי לאסטרונומיה (Nordisk Astronomisk Tidsskrift). מאוחר יותר, הייתה למנהלת לשכת הטלגרם של התאגיד האסטרונומי הבינלאומי. ב-1939, הייתה לאסטרונומית הראשית במצפה הכוכבים של קופנהגן, ונודעה בחישוביה המדויקים של מסלולי כוכבי לכת ושביטים.
בשנת 1960, בזמן ששהתה בכפר ההררי השווייצרי מורן בחופשה וימים ספורים לפני פרישתה, נפטרה מכשל לבבי, ונקברה בקופנהגן. כוכב הלכת המינורי 1544 וינטרהנסניה (אנ'), שהתגלה על ידי האסטרונומית הפינית ליסי אותרמה (אנ'), נקרא על שמה.
פרסים

מלגת הנסיעות של תגאה ברנדט (אנ') (1939)
מלגת מרטין קלוג (Martin Kellogg Fellowship)
אבירה במסדר דנבורג (אנ')
פרס אנני ג'אמפ קאנון לאסטרונומיה - 1937
ראו גם

אוניברסיטת קופנהגן
1544 וינטרהנסניה (אנ')
הערות שוליים

↑  הודעת פטירה, מתוך כתב העת הרבעוני של האגודה האסטרונומית המלכותית, כרך 2 עמודים 38–39 (באנגלית)
↑  "ג'ולי מארי וינטר הנסן (1890 - 1960) וינטר הנסן, ג'ולי מארי", מהדורה דיגיטלית, "ההיסטוריה של נשים דניות: אנציקלופדיה של ביוגרפיות דניות" (בדנית)
↑  רשימת זוכי מלגת הנסיעות של תגאה ברנדט (בדנית)
| --- | --- |
בקרת זהויות :  NLI: 987007348201305171  CiNii: DA14460916  GND: 124456847  ISNI: 0000 0000 6682 4337  LCCN: n00120649  NTA: 166590223  VIAF: 236465764   WorldCat (עם VIAF): 236465764
ג'ק מולינאס

| --- | --- |
 לידה:  31 באוקטובר 1931 ניו יורק, ארצות הברית
 נרצח:  3 באוגוסט 1975 (בגיל 43) לוס אנג'לס, קליפורניה, ארצות הברית
 עמדה:  סמול פורוורד
 גובה:  1.98 מטרים
 מספר:  6
 מכללה:  אוניברסיטת קולומביה
 דראפט:  בחירה שלישית, 1953 פורט ויין פיסטונס
 קבוצות כשחקן
 1953–1954:  פורט ויין פיסטונס
 הישגים כשחקן
 בחירה למשחק האולסטאר של ה-NBA‏ (1954)
ג'ייקוב לואיס "ג'ק" מולינאס (באנגלית: Jacob Louis "Jack" Molinas; ‏31 באוקטובר 1931 – 3 באוגוסט 1975) היה כדורסלן יהודי-אמריקאי, אשר שיחק בליגת ה-NBA בעונת 1953/1954.
בשנת 1954 הושעה מה-NBA בשל חשד להטיית משחקים, בין השנים 1963–1968 ריצה מאסר של 5 שנים בגין מעורבותו בהטיית משחקים בליגת המכללות, בשנת 1973 נעצר בגין סחר בפורנוגרפיה, ובשנת 1975 נרצח בביתו, ככל הנראה בשל סכסוך עם המאפיה.
קריירת משחק

מולינאס נולד וגדל ברובע מנהטן שבניו יורק, ובין השנים 1949–1953 למד באוניברסיטת קולומביה. בעונת 1950/1951 העפיל עם קבוצת הכדורסל של האוניברסיטה לטורניר אליפות המכללות, ממנו הודחה בסיבוב הראשון על ידי אוניברסיטת אילינוי, על אף משחק מצוין של מולינאס אשר קלע 20 נקודות והוריד 15 ריבאונדים.
בדראפט ה-NBA‏ 1953 נבחר מולינאס בבחירה השלישית, על ידי פורט ויין פיסטונס. ב-32 משחקיו עם הפיסטונס קלע 11.6 נקודות והוריד 7.1 ריבאונדים בממוצע למשחק, בטרם הושעה על ידי הליגה לצמיתות בשל חשד כי הימר על תוצאות המשחקים של קבוצתו. באותה עונה נבחר להשתתף במשחק האולסטאר של ה-NBA, לצד חבריו לקבוצה לארי פאוסט ומל האטצ'ינס, אולם בשל ההשעיה לא השתתף במשחק עצמו. הוא נותר עד היום, לשחקן עם מספר ההופעות המועט ביותר בקריירת NBA להיבחר למשחק האולסטאר.
חייו האישיים

לאחר תקופה קצרה בליגות כדורסל נמוכות בארצות הברית פרש מולינאס ממשחק, לטובת לימוד תואר במשפטים.
בשנת 1961 עמד במרכזה של שערוריית הטיית משחקים בליגת המכללות האמריקאית, בה היו מעורבים כ-50 שחקנים מ-27 אוניברסיטאות שונות. בסקנדל היו מעורבים, בין היתר, כוכבי ליגת המכללות קוני הוקינס, רוג'ר בראון ודאג מו. כשנתיים לאחר חשיפת הפרשה הורשע מולינאס בגין מעורבותו, ונשפט ל-10 עד 15 שנות מאסר. בשנת 1968 זכה לשחרור מוקדם, לאחר מאסר של 5 שנים בבית הכלא אטיקה.
בשנת 1973 הוגש נגדו כתב אישום בגין סחר בפורנוגרפיה.
ב-3 באוגוסט 1975 נרצח מולינאס בחצר ביתו שבלוס אנג'לס. מולינאס נורה חמש פעמים מטווח קרוב, ונהרג במקום.
הערות שוליים

1 2 3  בדרך לפענוח הרצח של מולינאס, באתר הניו יורק טיימס, 6 באוגוסט 1975
1 2  הקפצה כפולה, באתר ניו יורק טיימס, 3 במרץ 2002
↑  סטטיסטיקות המשחק בין קולומביה לאילינוי, באתר sports-reference.com
↑  רשימת הנבחרים בדראפט 1953, באתר basketball-reference.com
↑  סטטיסטיקות הקריירה של מולינאס ב-NBA, באתר basketball-reference.com
↑  תקופת ג'ק מולינאס, באתר ESPN,‏ 19 בנובמבר 2003
| --- | --- |
בקרת זהויות :  ISNI: 0000 0000 3448 6265  LCCN: n2001108561  VIAF: 75666440   WorldCat (עם VIAF): 75666440
ג'ק סקאליה

| --- | --- |
אין תמונה חופשית
 לידה:  10 בנובמבר 1950 (בן 73) ברוקלין, ארצות הברית 
 מדינה:  ארצות הברית 
 תקופת הפעילות:  מ-1981 
 מקום לימודים:  Brentwood High School 
 בן או בת זוג:  קארן בולדווין (?–1996) 
 http://www.jackscalia.net/
 פרופיל ב-IMDb
 
ג'ק סקאליה (באנגלית: Jack Scalia; נולד ב-10 בנובמבר 1950 בשם ג'אקומו טומאסו טדסקו) הוא שחקן אמריקאי.
ביוגרפיה

סקאליה נולד בברוקלין, לאחר גירושי הוריו הוא קיבל את שם המשפחה של בעלה השני של אמו, סקאליה. היא שיחק בייסבול אך לאחר פציעה עזב את התחום. הוא החל בקריירת דוגמנות והופיע בפרסומות לג'ינס והלבשה תחתונה. ב-1982 הופיע בסדרת הטלוויזיה "The Devlin Connection" ועל מנת לקדם את הסדרה הופיעה בלי חולצה בכרזות.
הוא היה בעל תפקיד קבוע באופרת הסבון "דאלאס" בתפקיד מושא אהבתה של סו אלן יואינג, אחרי כן בין 1989–1990 שיחק בתפקיד הראשי בסדרת המשטרה "Wolf".
ב-1990 שיחק בתפקיד הראשי במיני-סדרה "Lady Boss" המבוססת על רומן מאת ג'קי קולינס.
ב-1998 גילם איש עסקים מיליונר בסרט הטלוויזיה הבריטי "The Last Leprechaun".
בין 2001–2003 שיחק באופרת הסבון "כל ילדיי". ב-2005 שיחק במותחן "טיסת לילה".
אשתו הראשונה הייתה הדוגמנית ג'ואן רנקין, ב-1987 נישא בשנית למיס תבל קארן בולדווין ונולדו להם שתי בנות.
ג'ון מ. אדמונד

| --- | --- |

 לידה:  27 באפריל 1943 גלאזגו, הממלכה המאוחדת 
 פטירה:  10 באפריל 2001 (בגיל 57) בוסטון, מסצ'וסטס, ארצות הברית 
 ענף מדעי:  גאוכימיה
 מקום מגורים:  סקוטלנד, ארצות הברית
 מקום לימודים:  אוניברסיטת גלאזגו  אוניברסיטת קליפורניה בסן דייגו  מכון סקריפס לאוקיינוגרפיה 
 מוסדות:  המכון הטכנולוגי של מסצ'וסטס 
 פרסים והוקרה:  מדליית ג'יימס ב. מקלוויין (1978)  מדליית יורי (1999)  עמית האיגוד הגאופיזי האמריקאי  עמית החברה המלכותית 
 
ג'ון מרמיון אדמונד (באנגלית: John Marmion Edmond;‏ 27 באפריל 1943 – 10 באפריל 2001) היה פרופסור לגאוכימיה ימית ואוקיינוגרפיה במכון הטכנולוגי של מסצ'וסטס, אשר עשה עבודות חלוציות על חלקיקים אוקיאניים, מחזור הפחמן הדו-חמצני האוקיאני, יסודות קורט, ורדיואיזוטופים. הוא חקר וניתח כימיה של מים מסביבות מגוונות כמו פתחי האוורור ההידרותרמיים של רכס האוקיינוס לאוקיינוסים הקוטביים עד לנהרות ואגמים מרוחקים באמריקה הדרומית, אפריקה, סיביר וטיבט. הוא וסטודנטים ועמיתיו במעבדה שלו מדדו יותר אלמנטים כימיים בריכוזים נמוכים יותר במים מאשר היו בעבר.
ביוגרפיה

אדמונד נולד ב־27 באפריל 1943 בגלאזגו, סקוטלנד. למד באוניברסיטת גלאזגו (תואר במדעים, 1965) ובאוניברסיטת קליפורניה, סן דייגו, שם קיבל את הדוקטורט בשנת 1970 במכון Scripps לאוקיינוגרפיה. הוא היה עמית של החברה המלכותית כמו גם של האיחוד הגיאופיזי האמריקני. הוא קיבל את מדליית מקלוואן של AGU, ואת מדליית אורי.
הוא נפטר ב־10 באפריל 2001. פרנסיס אלברדה, נשיא האיגוד האירופאי לגאוכימיה בזמן מותו של אדמונד אמר כי "מדען יכול להיות גאה ביותר אם בסוף ימיו הוא תרם רעיון אחד ששינה את התפיסה האנושית של את העולם. ג'ון אדמונד השאיר אותנו עם כמה כאלה.
הערות שוליים

↑  Henry Elderfield, Edward A. Boyle, John Marmion Edmond. 27 April 1943 — 10 April 2001, Biographical Memoirs of Fellows of the Royal Society 54, 2008-12-12, עמ' 137–159 doi: 10.1098/rsbm.2008.0011
| --- | --- |
בקרת זהויות :  ISNI: 0000 0000 6673 0023  LCCN: no98123963  NTA: 242338186  VIAF: 91376011   WorldCat (עם VIAF): 91376011 
ערך זה הוא קצרמרבנושא מדעי כדור הארץ ובנושא אמריקאים. אתם מוזמנים לתרום לוויקיפדיה ו.
בלטונאלמאדי

בלטונאלמאדי (בהונגרית: Balatonalmádi) היא עיר על גדות אגם בלטון הנמצאת במחוז וספרם, שבצפון-מערב הונגריה. בשנת 1971 התאחדה העיר עם ורשברן (Vörösberény).
יהודי בלטונאלמאדי

בבלטונאלמאדי חיו יהודים בתקופות זמן שונות.
| שנה | מספר היהודים בכפר | כלל האוכלוסייה |
| --- | --- | --- |
| 1910 | 7 |  |
| 1920 | 3 |  |
| 1930 | 6 |  |
| 1941 | 13 | 2,280 |
יהודי ורשברן

גם בורשברן חיו יהודים בתקופות זמן שונות
| שנה | מספר היהודים בכפר | כלל האוכלוסייה |
| --- | --- | --- |
| 1840 | 4 |  |
| 1880 | 17 | 726 |
| 1910 | 13 |  |
| 1920 | 4 |  |
| 1930 | 17 |  |
| 1941 | 11 | 3,743 |
נפטר כאן

אדה מרגו (במקור מורגנשטרן; בהונגרית Margó Ede; פשט, 6 במאי 1872 – בלטונאלמאדי, 3 בפברואר 1946) היה פסל, יהודי-הונגרי אחיה של זמרת האופרה ציליה מרגו.
ערים תאומות

גרמניה אגנפלדן (אנ'), גרמניה
איטליה סן מישל אל טגליאמנטו (אנ'), איטליה
פולין סרוצק, פולין
פינלנד קליוקי (אנ'), פינלנד
הערות שוליים

↑  נתוני היישוב באתר הלמ"ס ההונגרי
↑  מפקדי האוכלוסין של יהודי הונגריה, 1993
↑  מפקדי האוכלוסין של יהודי הונגריה, 1993
↑  "Születési bejegyzése a pesti neológ izraelita hitközség születési akv. 601/1872. folyószáma alatt". נבדק ב-2019-12-06.
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת בלטונאלמאדי |
| --- | --- | --- |
| יישובים | בלטונאלמאדי • בלטונאקרטיה • בלטונפקאיאר • בלטונפיזפה • בלטונקנשה • צא'יאג • פלשארש • קיראיסנטאישטוואן • קינגש • ליטר • פפקסי |  |
| --- | --- |
בקרת זהויות :  NLI: 987007559969605171  LCCN: n83181155  MusicBrainz: 0f87d92c-268b-4aac-8d1f-e58ea09d26d3  NKC: ge889423  VIAF: 150137160   WorldCat (עם VIAF): 150137160
ג'וני שב משדה הקרב

| --- | --- |
עטיפת הספר במהדורה האנגלית, למהדורה העברית עטיפה דומה
עטיפת הספר במהדורה האנגלית, למהדורה העברית עטיפה דומה
 מידע כללי
 מאת:  דלטון טרמבו
 שפת המקור:  אנגלית
 סוגה:  אנטי-מלחמה
 נושא:  מלחמת העולם הראשונה 
 הוצאה
 הוצאה:  Lippincott Williams and Wilkins 
 הוצאה בשפת המקור:  Lippincott Williams & Wilkins
 תאריך הוצאה:  1939
 מספר עמודים:  309 
 הוצאה בעברית
 הוצאה:  תמוז
 קישורים חיצוניים
 הספרייה הלאומית:  001351262, 002239260, 002299388, 002510315
 
ג'וני שב משדה הקרב (באנגלית: Johnny Got His Gun) הוא רומן אנטי-מלחמתי מאת הסופר האמריקאי דלטון טרמבו. הספר נכתב ב-1938, פורסם שנה לאחר מכן, והפך לרב-מכר.
הספר פורש את סיפורו של ג'ו בונהאם, חייל רגלים אמריקאי במלחמת העולם הראשונה שנפצע קשות ביום האחרון של המלחמה. פציעתו הביאה לאיבוד גפיו, ולפגיעת ראש שהפכה אותו לעיוור, חירש ואילם.
הספר עוסק בסוגיות של ביואתיקה, המשמעות המוסרית של הישגי הרפואה וכדאיות המלחמה. בנוסף, עוסק הספר גם בשאלות פילוסופיות יותר רחבות על ההגדרה של "חיים" ו"קיום".
עלילה

הספר מחולק לשני חלקים: "המת" ו-"החי".
עלילה > המת

ג'וני בונהם מתעורר בבית חולים לאחר שנפגע מפגז בזמן קרב במלחמת העולם הראשונה. הוא מבין אט-אט את מלוא חומרת מצבו, (הוא איבד את ידיו, את רגליו, את חוש הריח שלו, את חוש הראייה שלו, את חוש השמיעה שלו, ואת יכולת הדיבור) ומנסה לשווא ליצור קשר עם העולם החיצון.
חלק זה מציג לחלופין את חייו של ג'וני לפני המלחמה, ואת מצבו הנוכחי בבית החולים. תיאוריו של העבר מלאים געגועים, אך יחד עם זאת רוויים סרקזם. בנוסף לתיאורים אלו, יש בחלק זה ביקורת נוקבת על מלחמת העולם הראשונה, ועל מלחמות באופן כללי.
בסיום חלק זה, ג'וני מסביר לעצמו שאין שוב הבדל בינו לבין אדם מת, כי שום מחשבה שעוברת בראשו לא תשותף עם אחרים, וכולן ימותו יחד איתו.
עלילה > החי

החלק השני של הספר מתאר את החלטתו של ג'וני "לחזור לחיים". כצעד ראשון, מחליט ג'וני להצליח לעקוב אחרי הזמן, להבדיל בין יום ולילה וכך הלאה. הוא סופר את החלפות הסדינים במיטתו, ומנסה לספור בליבו את הזמן שחולף. לבסוף מצליח ג'וני למנות את הזמן, ולחזות בדיוק את הזריחה.
לאחר מכן ג'וני מחליט ליצור קשר עם העולם החיצון. הוא עושה זאת על ידי הטחת גופו במיטה, ושליחת מסרים באמצעות קוד מורס.
ביקורות והמחלוקת סביב הספר

הספר זכה לפרסום בינלאומי ולביקורות חיוביות. בשנת 1940 הוא זכה בפרס ה-"american booksellers award".
עם יציאתו הוא עורר הדים רבים בארצות הברית, והיווה חלק מהביקורת על מלחמת העולם הראשונה. בתקופה שלפני מלחמת העולם השנייה ובתחילת המלחמה הספר הפך מעין "מניפסט" של המתנגדים להצטרפות ארצות הברית למלחמה והתומכים במדיניות הפיוס. לאחר תחילת מבצע ברברוסה החליט טרמבו להפסיק את הפצת הספר עד לסיום המלחמה, כדי שלא לעודד סרבנות.
בשנת 2002 החליט קצין חינוך ראשי של צה"ל דאז, תא"ל אלעזר שטרן, שלא להמשיך לכלול הצגה זו בסל "תרבות יום א'" של צוערי צה"ל, בשל "תגובות קשות" מצד צוערים בקורס.
עיבודים

בשנת 1940 עובד הספר לתסכית רדיו על ידי ארצ' אובולר. ג'יימס קאגני גילם את ג'וני.
בשנת 1971 עובד הספר לסרט בשם זה. הסרט זכה לביקורות פושרות. קטעים מתוך הסרט שולבו בקליפ לשיר One (שנכתב בהשראת הספר) של להקת מטאליקה. הלהקה אף רכשה את הבעלות על הסרט כדי למנוע תביעות זכויות יוצרים.
בשנת 1982 עובד הספר להצגת אוף ברודוויי, על ידי מחזאי בשם ג'ף ברדלי סמית'. בהצגה הראשונה גולם תפקידו של ג'וני על ידי ג'ף דניאלס.
בישראל הועלתה הצגת יחיד על פי הספר בבימויו של אילן אלדד ובכיכובו של איציק ויינגרטן.
תרגומים לעברית

דלטון טרמבו, ג’וני שב משדה הקרב (תרגום: לאה צבעוני ואהרון בר), תל אביב: תמוז, 1974.
דלטון טרמבו, ג’וני שב משדה הקרב (מאנגלית: עדה בן נחום; עריכה: אילן שטורם), רמת גן: בית צבי - בית הספר הגבוה לאומנויות הבמה, 2005.
דלטון טרמבו, ג’וני שב משדה הקרב (מאנגלית: יותם בנשלום), אחוזת בית, 2022.
הערות שוליים

↑  מרב יודילוביץ', ג'וני לא שב משדה הקרב, באתר ynet, 14 בינואר 2002
↑  Johnny Got His Gun באתר rotten tomatoes
ברנינג מן

| --- | --- |


 סוג:  אירוע חוזר, פסטיבל אמנויות 
 מדינה:  ארצות הברית ארצות הברית
 מיקום:  מדבר הסלע השחור 
 מייסדים:  לארי הארווי, ג'ון לואו, Cacophony Society 
 מועדים
 תאריכי פעילות:  1986–הווה (כ־38 שנים) 
 קואורדינטות:  40°47′13″N 119°12′15″W﻿ / ﻿40.786969°N 119.204101°W﻿ / 40.786969; -119.204101
 burningman.org
  (למפת נבדה מוגדלת) קרסון סיטי לאס וגאס הנדרסון רינו אלקו מסקיט וינמאקה קליפורניה אורגון איידהו י ו ט ה  אריז.ברנינג מן(למפת נבדה רגילה) קרסון סיטי לאס וגאס הנדרסון רינו אלקו מסקיט וינמאקה קליפורניה אורגון איידהו י ו ט ה  אריז.ברנינג מן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ברנינג מן(למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ברנינג מן
 
האיש הבוער, 2004.
ממשתתפי הפסטיבל, 2002.
סופת חול במדבר הסלע השחור, 2009.
מרכז הפסטיבל, 2010.
יצירת אמנות מתכת בפסטיבל, 2006.
ברנינג מן (באנגלית: Burning Man מילולית: "האיש הבוער") הוא פסטיבל הנערך מדי שנה במדבר הסלע השחור שבצפון מדינת נבדה שבארצות הברית. הפסטיבל נקרא על שם האירוע המרכזי בו, במסגרתו נערכת שריפת דמות אדם עשויה עץ. "איש העץ" מלווה בנוכחותו את הפסטיבל מתחילתו וניתנות לו משמעויות רבות ושונות בפי באי הפסטיבל. טקס השרפה נערך במוצאי השבת, לקראת סופו של השבוע בו נערך הפסטיבל. הפסטיבל נמשך שמונה ימים, כאשר הוא מתחיל ביום שני האחרון של אוגוסט ונגמר ביום העבודה האמריקני, שחל ביום שני הראשון של חודש ספטמבר. בימי הפסטיבל האחרונים שורפים חלק מעבודות האמנות שהוצגו בפסטיבל ובלילה האחרון שורפים את מקדש הפסטיבל.
במסגרת הפסטיבל מוקמת עיר זמנית הנקראת "עיר הסלע השחור", בה שוהים משתתפי הפסטיבל, כשהם מתגוררים במעונועים, אוהלים ומבנים ניידים. דיור זמני וארעי זה, הוא ערך חשוב בקהילת משתתפי הפסטיבל. מדי שנה גדל מספר המשתתפים בפסטיבל ובשנת 2010 נכחו בפסטיבל מעל ל-50 אלף איש. השטח בו מתרחש הפסטיבל הוא אגם שהתייבש והשאיר אחריו מישור חול אבקתי לבן והוא מכונה "פלאייה", חוף בספרדית.
מארגני הפסטיבל דואגים בעיקר ללוגיסטיקה ולצרכים בסיסיים: ביטחון אישי, שירותים כימיים, מבנה העיר ושלטי הרחובות, וריכוז המידע על כל הפעילויות. כמו כן, הם מפקחים על מכוניות האמנות (Art cars) - מכוניות שנצבעו וקושטו ומורשות להסתובב בפלאייה במהירות נמוכה.
עשרת העקרונות של הפסטיבל

הכלה רדיקלית כל אחד יכול להשתתף בפסטיבל מתוך כבוד והערכת השונה ושלילת דעות קדומות.
הענקת מתנות: נתינה של מתנות ללא ציפייה לתמורה או מחויבות להחזיר טובה.
אי מסחריות: על מנת לשמר את רוח הנתינה כל סוג של מסחר או סחר חליפין, אסור. בנוסף, המשתתפים מתבקשים שלא לבצע עסקאות, לפרסם או להפיץ רעיונות מסחריים ומותגים.
הסתמכות עצמית רדיקלית: עידוד עצמאות, עשייה עצמאית וגילוי יכולות אישיות.
ביטוי עצמי רדיקלי: כל פעילות בפסטיבל וכל המתנות הניתנות הן תוצר של ביטוי עצמי ואף אחד חוץ מהיוצרים לא יקבע את תוכנן. למרות זאת, על הנותנים להבין ולכבד את מקומם ורצונותיהם של המקבלים.
מאמץ קהילתי: קהילת הפסטיבל מעודדת ומאמינה בעשייה משותפת ומקדמת כל סוג של עשייה קבוצתית, חיבור חברתי, מרחבים ציבוריים, עבודות אמנות וכל שיטות התקשורת המקדמות אותם.
אחריות אזרחית: כל משתתף בפסטיבל לוקח אחריות על עצמו ועל הסובבים אותו. המארגנים פעילויות בפסטיבל ייקחו אחריות על שלומם ורווחתם של המשתתפים ויעשו זאת בהתאם לחוקי המקום והמדינה.
אי השארת עקבות: מתוך רצון לשמור על הסביבה, אין להותיר פסולת או כל סימן אחר שיפגע בסביבה. חובה על כל המשתתפים לנקות את המרחב בסיומו.
השתתפות: שינוי מסוים באדם או בחברה, יכול לקרות רק תוך כדי השתתפות אקטיבית בנעשה. לכן, כולם מוזמנים להשתתף בפסטיבל.
מיידיות: המשתתפים נקראים לחוות את עצמם ואת סביבתם בצורה מיידית ובלתי אמצעית.
העיר הזמנית

העיר בנויה בצורת תיאטרון כאשר האזור בו מתגוררים המשתתפים הוא חצי עיגול של רחובות בהם מפוזרים מיצגים שונים, במרכז המעגל הפלאייה, האזור בו מתקיימים אירועים גדולים, מוצבות עבודות אמנות בקנה מידה גדול ובמרכזו איש העץ.